alexandrainst/scandi-wiki huggingface dataset:
Tjeldsundet

Tjeldsundet (samisk Dielddanuorri) er eit langt sund på austsida av Hinnøya i Tjeldsund og Lødingen kommune i Nordland og Harstad og Skånland kommune i Troms og Finnmark. På austsida av sundet ligg fastlandet og Tjeldøya. Sundet har ei lengd på om lag 43 km. 

I nord startar sundet i botn av Vågsfjorden ved Fauskevåg. Tjeldsundbrua ligg like sør for innløpet og er ein del av E10 som går langs nesten heile vestsida av sundet, og langs delar av austsida. Litt sør for brua ligg tettstaden Evenskjer på austsida av sundet. Sør for Evenskjer ligg Lavangsfjorden langs grensa mellom Troms og Nordland. Frå her går Tjeldsundet vestover og inn i Nordland. Ramsundet kjem opp på austsida av Tjeldøya. I andre enden av Ramsundet ligg Ofotfjorden. 

Sundet går så vidare på nordsida av Tjeldøya. Då sundet snur sørover på vestsida av Tjeldøya går Fiskefjorden nordover. Lenger sør ligg Kjerfjorden på austsida av sundet. Sundet endar i sør mellom Lødingen og Tjeldodden. 

I tillegg til E10 går vegane Riksveg 824, Riksveg 825, Riksveg 83 og Riksveg 85 langs delar av sundet. På Tjeldøya følgjer Fv711 heile nord- og vestsida av øya. 

Sund i Nordland
Sund i Troms og Finnmark
Geografi i Lødingen
Geografi i Tjeldsund
Geografi i Harstad
Kjerfjorden

Kjerfjorden er ein fjordarm på vestsida av Tjeldsundet på Tjeldøya i Tjeldsund kommune i Troms og Finnmark. Fjorden strekkjer seg om lag 5 km austover. 

Fjorden har innløp mellom grenda Kjerstad og Breidstrandneset. Like innanfor ligg Kjerfjordstraumen og her kryssar fylkesveg 711 fjorden. Innanfor brua er det ingen busetnadar langs fjorden. Fjordsidene er høge og bratte, særleg på nordsida der dei stig bratt opp til over 500 meter.

Fjordar i Tjeldsund
Fiskefjorden i Tjeldsund

Fiskefjorden  er ein fjordarm på vestsida av Tjeldsundet i Tjeldsund kommune i Troms og Finnmark og Lødingen kommune i Nordland. Fjorden strekkjer seg om lag 3,5 km nordvestover til grenda med same namn. 

Fjorden har innløp mellom Vorran i vest og Lineset i aust. Austsida av fjorden er bratt og stig opp til 777 meter over havet på Taraldsviktinden. E10 går langs heile fjordsida.

Fjordar i Nordland
Geografi i Lødingen
Fjordar i Tjeldsund
Lavangsfjorden ved Tjeldsundet

Sjå òg fjorden Lavangen

Lavangsfjorden er ein fjordarm på austsida av Tjeldsundet i Tjeldsund kommune i Troms og Finnmark. Fjorden strekkjer seg om lag 5 km søraustover til Lavangen, som har gjeve namn til fjorden. 

Fjorden har innløp mellom Evenskjer i nord og Fjelldal i sør. Aust i fjorden går bukta Trøsen innover. Riksveg 824 går langs sør- og austsida av fjorden, medan Fv115 går på nordsida.

Fjordar i Tjeldsund
Kanstadfjorden

Kanstadfjorden er ein fjord i Lødingen kommune i Nordland. Fjorden strekkjer seg om lag 13 km nordover Kanstadbotnen. 

Fjorden har innløp mellom Erikstadneset i vest og Nesodden i aust. Bygda Erikstad ligg på vestsida like innanfor innløpet. Like nord for Erikstad igjen går Erikstadfjorden nordaustover. Vestre og Austre Kanstad ligg på kvar si side av eit smalt sund lenger nord i fjorden. Her kryssar Riksveg 837 fjorden over den 160 meter lange Kanstadstraumen bru. Frå her går Innerfjorden vidare nordover til Kanstadbotnen. 

E10 går langs heile austsida av fjorden, medan Rv837 går sørover frå brua på vestsida.

Fjordar i Nordland
Geografi i Lødingen
Innerfjorden

Innerfjorden er namnet på fleire fjordar i Noreg:

 Innerfjorden i Hadsel er den inste delen av Ingelsfjorden i Hadsel kommune i Nordland.
 Innerfjorden ved Kanstadfjorden er den inste delen av Kanstadfjorden i Lødingen kommune i Nordland.
 Innerfjorden ved Øksfjorden er den inste delen av Øksfjorden i Lødingen kommune i Nordland.
 Indre Tysfjorden i Tysfjord kommune i Nordland vert stundom kalla Innerfjorden. 

Fjordar i Noreg
Innerfjorden ved Kanstadfjorden

Innerfjorden  er den inste delen av Kanstadfjorden i Lødingen kommune i Nordland. Fjorden strekkjer seg om lag 5 km nordover til Kanstadbotnen. 

Fjorden har innløp ved Kanstadstraumen som vert kryssa av Kanstadstraumen bru. Brua er ein del av Riksveg 837. Vegen møter E10, som går langs heile austsida av fjorden, på andre sida.

Fjordar i Nordland
Geografi i Lødingen
Erikstadfjorden

Erikstadfjorden er ein fjordarm av Kanstadfjorden i Lødingen kommune i Nordland. Fjorden strekkjer seg om lag 5,5 km nordvestover til Litlefjorden. 

Fjorden har innløp ved Straumsøya og det smale sundet Straumen. Her kryssar Riksveg 837 fjorden. Vegen følgjer sørsida av fjorden eit stykke innover før han svingar sørover. Det er ingen busetnader ved fjorden, men Erikstad, som fjorden er kalla opp etter, ligg like sør for innløpet. Inst i fjorden ligg den 700 meter lange Litlefjorden innanfor eit svært smalt sund.

Fjordar i Nordland
Geografi i Lødingen
Høkfjorden

Høkfjorden er ein fjord i Lødingen kommune i Nordland. Fjorden strekkjer seg om lag 4 km nordover til Høkfjordhalsen. 

Fjorden har innløp mellom Klubban i vest og Svensgam i aust. Garden Sneisa ligg på vestsida av fjorden ved innløpet. Innover i fjorden er det ingen andre busetnader, men Riksveg 837 går langs heile vestsida.

Fjordar i Nordland
Geografi i Lødingen
Hestfjorden

Hestfjorden er ein fjord i Lødingen kommune i Nordland. Fjorden strekkjer seg om lag 4 km vestover til Mattis- og Larsfjorden. 

Fjorden har innløp mellom Kattneset i nord og Rinøya i sør. Fjorden går på nordsida av denne øya og Gårdsholmen. Hestøya ligg midt i fjorden og nord for denne ligg garden Hesten, som har gjeve namn til fjorden. Vest for Hesten skiftar fjorden namn til Mellomfjorden. Denne delen av fjorden vert kryssa av Riksveg 837 som endar ved Rindbø på sørsida. 

Mellomfjorden går vidare austover og i botn av fjorden deler han seg i dei to vikene Mattisfjorden (300 meter lang) i nord og Larsfjorden (400 meter lang) i sør.

Fjordar i Nordland
Geografi i Lødingen
Mellomfjorden

Mellomfjorden er ein delfjord av Hestfjorden i Lødingen kommune i Nordland. Fjorden har ei lengd på om lag 1 km. Som namnet viser til er han den miderste delen av fjorden og lenger vest og inn i fjorden ligg dei to vikene Mattisfjorden og Larsfjorden. Medrekna desse er fjorden 1,5 km lang. 

Fjorden vert kryssa av Riksveg 837.

Fjordar i Nordland
Geografi i Lødingen
Arenillas

Arenillas er ein kommune i provinsen Soria i den autonome regionen Castilla y León, nord i Spania.

Kjelde 
 Nettstaden til Instituto Nacional de Estadística de España

Kommunar i Castilla y León
Soria
Torrubia de Soria

Torrubia de Soria er ein kommune i Castilla y León, nord i Spania. 

Kommunar i Castilla y León
Valdeavellano de Tera

Valdeavellano de Tera er ein kommune i Castilla y León, nord i Spania. 

Kommunar i Castilla y León
Serón de Nágima

Serón de Nágima  er ein kommune i Castilla y León, nord i Spania. 

Kommunar i Castilla y León
San Pedro Manrique

San Pedro Manrique er ein kommune i Castilla y León, nord i Spania. 

Kommunar i Castilla y León
Santa Cruz de Yanguas

Santa Cruz de Yanguas er ein kommune i Castilla y León, nord i Spania. 

Kommunar i Castilla y León
Santa María de Huerta

Santa María de Huerta er ein kommune i Castilla y León, nord i Spania. 

Kommunar i Castilla y León
Kurgan oblast

Kurgan oblast (russisk Курганская область) er ein provins i Russland og eit av føderasjonssubjekta i den russiske føderasjonen. Hovudstaden er Kurgan, arealet er 71 500 km² og innbyggjartalet er 910 800 (2010). Provinsen grensar til Kasakhstan i søraust.

Demografi 
Den einaste større byen er Kurgan (333 600 ibuarar).

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 90,4 %
 Tatarar: 1,9 %
 Basjkirar: 1,3 %
 Kasakhar: 1,3 %

Fotnotar

Bakgrunnsstoff 
 Kurgan oblast sine nettsider 
 Artikkel frå NUPI 
 Artikkel frå Kommersant  

Russiske føderasjonssubjekt
181 Eucharis

181 Eucharis er ein stor og sakteroterande hovudbelteasteroide. Han er klassifisert som ein K-type-asteroide og namnsett etter Eucharis, ei nymfe.

Asteroiden blei oppdaga av den franske astronomen Pablo Cottenot den 2. februar 1878 ifrå Marseille-observatoriet. Eucharis blei den siste asteroiden Cottenot oppdaga.

Fotnotar 

Eucharis
Eucharis
Eucharis
Øksfjorden

Øksfjorden er namnet på fleire fjordar i Noreg:

 Øksfjorden i Loppa i Loppa kommune i Finnmark. 
 Øksfjorden i Lødingen i Lødingen kommune i Nordland. 

Fjordar i Noreg
185 Eunike

185 Eunike er ein mørk og veldig stor hovudbelteasteroide med ein karbonhaldig og primitiv samansetnad.

Han blei oppdaga av C. H. F. Peters den 1. mars 1878 ifrå Clinton i New York og namnsett etter Eunike, ei nereide i gresk mytologi. Eunike betyr "glad siger" og blei vald for å markera San Stefano-traktaten i 1878.

Tre gongar har Eunike blitt observert medan han okkulterte stjerner.

Bakgrunnsstoff 
 Banesimulasjon ifrå JPL (Java)

Eunike
Eunike
Eunike
Øksfjorden i Lødingen

Øksfjorden er ein fjord i Lødingen kommune i Nordland. Fjorden strekkjer seg 24 km nordaustover til Vestpolldalen. 

Fjorden har innløp mellom Kalvhovudet på vest og Kolsvikholmen på aust like nord for Selsøyvær. Kvannkjosen er ei bukt og ei grend som ligg på vestsida av fjorden, like innanfor innløpet. Litt lenger nord ligg grenda Svartskardet på vestsida, like ved vika Vikpollen. Ingen av desse grendene har vegsamband til resten av kommunen. Lenger inn i fjorden ligg den veglause grenda Husjorda på austsida. Frå her og inn til Vestpollen som ligg inst i fjorden vert fjorden kalla Innerfjorden.

Fjordar i Nordland
Geografi i Lødingen
186 Celuta

186 Celuta er ein ganske stor hovudbelteasteroide av S-typen.

Han blei oppdaga av brørne Paul Henry og Prosper Henry den 6. april 1878. Celuta blei den siste asteroiden Prosper fekk æra. Namneopphavet til asteroiden er ukjent.

Kjelder 

Celuta
Celuta
Celuta
Kostroma oblast

Kostroma oblast (russisk Костромская область) er ein provins i Russland og eit av føderasjonssubjekta i den russiske føderasjonen. Hovudstaden er Kostroma, arealet er 60 200 km² og innbyggjartalet er 667 600 (2010).

Demografi 
Den einaste større byen er Kostroma (268 700 ibuarar).

Det store fleirtalet av folket er etniske russarar. Ved folketeljinga i 2002 var den etniske samansetjinga:
 Russarar: 93,2 %
 Ukrainarar: 0,8 %

Fotnotar

Bakgrunnsstoff 
 Kostroma oblast sine nettsider  på russisk.
 Artikkel frå NUPI på engelsk.
 Artikkel frå Kommersant  på engelsk

Russiske føderasjonssubjekt
Innerfjorden ved Øksfjorden

Innerfjorden er den inste delen av Øksfjorden i Lødingen kommune i Nordland. Fjorden strekkjer seg 8,5 km nordover til Vestpolldalen. 

Fjorden har innløp ved Husjordøya der Vesterstraumen og Austerstraumen går på kvar side av øya. Det er få busetnader langs fjorden, men i Austpollen, ein av to indre fjordarmar ligg små gardsbruk. Nord for Austpollen, går Vestpollen vidare innover til botn av fjorden.

Fjordar i Nordland
Geografi i Lødingen
Sydvaranger AS

Sydvaranger AS var eit gruveselskap i Kirkenes, stifta i 1906 med tysk og norsk kapital. Dei vann ut jernmalm og var gjennom mesteparten av 1900-talet det største gruveselskapet i landet. Jernmalmen vart oppdaga i 1865 sør for Kirkenes av bergmeister Tellef Dahll, men funnet låg urørt fram til 1902, då forretningsmannen Christian August Anker sine malmleitarar oppdaga det på ny. Kartlegginga viste at førekomstane var særs store med eit malmareal på 1,2 millionar kvardratmeter, der Bjørnevatnførekomsten på nesten 300 000 kvadratmeter var den største. Jernførekomstane høyrer til ein kring 2,8 milliardar år gammal jernformasjon frå prekambrium. Den produktive delen i Noreg låg sør for Kirkenes, men mindre og fattigare malm slyngjer seg i eit belte frå Varangerbotn i vest, over Neiden og Kirkenes til forbi Murmansk i aust. Mykje av leveransane gjekk til Tyskland med båt.

Eksport av jernmalm byrja i 1910. Malmen vart broten i dagbrot først og fremst i Bjørnevatnfeltet. Her vart han grovknust og frakta med jernbane til separasjons- og pelletsverk i Kirkenes, der det vart produsert jernslig (ca. 67 % jern) og pellets. Tysk-norske Fredrik Behrens var administrerande direktør 1911 til 1953 og leia etter den andre verdskrigen arbeidet med gjenoppbygginga av anlegga i Kirkenes og Bjørnevatn, som vart øydelagd av russisk bombing og tilbaketrekkinga til russarane i 1944. Selskapet starta på ny produksjon i 1952, då med stor statleg eigarandel og etter kvart òg med store offentlege tilskot. Malmbrytinga vart innstilt i 1996 og produksjonsmidlane seld. Totalt vart det produsert ca. 170 mill. tonn råmalm. Gruvene, jernbanen og hamneanlegget var frå 1999 eigd av Sør-Varanger kommune og Varangerkraft. I 2006 vart det seld til Oslo-reiarlaget Tschudi Shipping Company, som dreiv anlegget under namnet Sydvaranger Gruve AS frå 2009 til 2015. 

A/S Sydvaranger var med å etablere Rana Gruber i 1937.

Kjelder
 A/S Sydvaranger. (2. desember 2016). I Store norske leksikon. Henta 6. juni 2017. 

Gruvedrift i Noreg
Skipingar i 1906
1906 i Noreg
Bilmerket Mustad

Mustad var eit norsk bilmerke, produsert av Clarin Mustad i Kristiania. Den fyrste bilen vart produsert i 1917. Han hadde plass til 11 personar og hadde boggi bak. . På denne tida var det dårlege vegar og boggien hadde som oppgåve å fordela vekta på fleire hjul.

Kjelde 

Tidlegare norske bilprodusentar
The New York Times

The New York Times er ei amerikansk dagsavis utgjeven i byen New York og distribuert internasjonalt. Eigaren er The New York Times Company, som publiserer 15 andre aviser, mellom andre International Herald Tribune og The Boston Globe. NYT er den største bybaserte avisa i Sambandsstatane. Ho vert kalla «The Gray Lady» ('Den grå dama') for edrueleg utsjånad og stil, og vert ofte sett på som ein nasjonal newspaper of record, som tyder at ho ofte vert sett på som den offisielle og autorative referansen for nyare historie. 

Avisa har vunne 95 Pulitzerprisar, meir enn noko anna avis. 

Den noverande utgjevaren er Arthur Ochs Sulzberger Jr., eit medlem av familien som har kontrollert avisa sidan Adolph Ochs kjøpte henne i 1896.

Historie 
The New York Times var etablert 18. september 1851 av journalisten og politikaren Henry Jarvis Raymond og den tidlegare bankmannen George Jones som New-York Daily Times. Avisa bytte namnet sitt til The New York Times i 1857. Avisa vart først utgjeven kvar dag utanom søndag, men under den amerikanske borgarkrigen tok Times (i lag med fleire andre større dagsaviser) til å publisere søndagsutgåver. 

The New York Times har vore involvert i historiske hendingar som påverka USA, som domsavgjerda New York Times Co. vs. Sullivan og lekkasjen, dommen og skandalen rundt The Pentagon Papers. 

Namnet, som med andre publikasjonar med liknande namn, vert ofte forkorta til the Times. Mottoet "All the News That's Fit to Print" er alltid vist i det øvre venstre hjørnet på forsida.

Fotnotar

Bakgrunnsstoff 
 New York Times på nettet
 Den offisielle historia til NYT 
 Daniel Okrent, "THE PUBLIC EDITOR; Is The New York Times a Liberal Newspaper?" New York Times, 25. juli 2004
 Fit and Unfit to Print: the Wall Street Journal replies to the Times on the subject of the press's obligations in wartime

New York City
USA-amerikanske riksaviser
Skipingar i 1851
Hans Skutle

Hans Jakobsson Skutle () var ein norsk spelemann og gardbrukar frå Hordaland.

Hans var frå garden Selland i Granvin i Hardanger og voks opp der. Han fekk si opplæring av lokale spelemenn i Granvin, mellom dei Eirik Medås og Otte Haukanes. Hans var elles ein av dei faste læregutane til Nils Rekve, og kom til å føre vidare mykje spel etter han. 

I 1852 gifta han seg til eit av gardbruka på Skutle i Voss. Ved sidan av spelet dreiv han garden og livnærte seg òg som skreddar.

Hans vart med tida ein viktig tradisjonsberar i Hardanger og Voss, som kunne ha eit kritisk blikk jamvel til Ola Mosafinn, især når Mosafinn brigda for mykje på det gamle spelet. 

I Hardanger er Hans Skutle rekna som opphav til ein heil slåttetradisjon. Mellom dei som tok opp arven etter han var Lars Istad og Severin Kjerland. Han lærde òg bort mange slåttar til Ola Mosafinn. Gjennom Severin Kjerland gjekk mykje av dette spelet i arv til Anders S. Kjerland, son av Severin. Korleis tradisjonen etter Hans ser ut, kan sjåast under Slåttar frå Hardanger.

I Hardingfeleverket er rullane 48/62 og 53 etter Hans, tradert ved Severin Kjerland.

Kjelder 

Norske folkemusikarar
Norske gardbrukarar frå 1800-talet
Folk frå Granvin
Grunnfjorden

Grunnfjorden er namnet på fleire fjordar i Noreg:

 Grunnfjorden i Hasvik er ein fjord i Hasvik kommune i Finnmark. 
 Grunnfjorden i Skjervøy er ein fjord i Skjervøy kommune i Troms. 
 Grunnfjorden på Ringvassøya er ein fjord på nordaustsida av Ringvassøya i Karlsøy kommune i Troms. 
 Grunnfjorden ved Skagøysundet er ein fjord på nordvestsida av Ringvassøya i Karlsøy kommune i Troms. 
 Grunnfjorden i Øksnes er ein liten fjord i Øksnes kommune i Nordland. 
 Grunnfjorden i Hadsel er ein liten fjord i Hadsel kommune i Nordland
 Grunnfjorden i Tysfjord, er ein fjordarm av Tysfjorden i Tysfjord kommune i Nordland. 

Fjordar i Noreg
Grunnfjorden i Hadsel

Grunnfjorden er ein liten fjord på austsida av Austvågøy i Hadsel kommune i Nordland. Fjorden strekkjer seg 2 km nordvestover til Grunnfjordvatnet.

Fjorden ligg ved Raftsundet og har innløp ved nordvestsida av Ulvøya som ligg midt i sundet. Garden Svartsundet ligg på austsida av innløpet til fjorden, men elles er det ingen busetnader ved fjorden.

Fjordar i Nordland
Geografi i Hadsel
Trollfjorden

Trollfjorden er namnet på fleire fjordar i Noreg:

 Trollfjorden i Måsøy er ein fjord på Rolvsøya i Måsøy kommune i Finnmark. 
 Trollfjorden i Hadsel er ein fjord på Austvågøy i Hadsel kommune i Nordland. 
 Trollfjorden er eit anna namn på Gulgofjorden, ein fjordarm av Tanafjorden og ei lita bygd i Berlevåg kommune i Finnmark. 

Fjordar i Noreg
Trollfjorden i Hadsel

Trollfjorden  er ein fjord i Raftsundet på Austvågøy i Hadsel kommune i Nordland. Fjorden strekkjer seg 2,5 km vestover. Han er berre om lag 70 meter brei ved innløpet, men vidar seg ut i botnen. 

Fjorden er ein kjend turiststad i Vesterålen og vert vitja dagleg av den sørgåande Hurtigruta. Hurtigruteskipet MS «Trollfjord» er kalla opp etter fjorden. Det vert òg arrangert turar til fjorden frå fleire stader i Vesterålen og Lofoten

Trollfjorden er òg kjend for Trollfjordslaget som står sentralt i nordnorsk fiskerihistorie. Slaget er skildra i boka Den siste viking av Johan Bojer og måla av Gunnar Berg

Bakgrunnsstoff 

 Gamle Lofotferja tilbyr turar til Trollfjorden frå Lofoten 
 turliv.no - informasjon og bilete frå Trollfjorden

Fjordar i Nordland
Geografi i Hadsel
Lofoten
Ulvågfjorden

Ulvågfjorden er ein fjord på øya Stormolla i Vågan kommune i Lofoten. Fjorden strekkjer seg 2,5 km vestover til Ulvågskardet. 

Fjorden har innløp mellom Fjordneset i sør og Hestvikodden i nord. Grenda Ulvågen ligg på nordsida av fjorden ved innløpet. Det er ingen busetnader ved fjorden.

Fjordar i Nordland
Geografi i Vågan
Austnesfjorden

Austnesfjorden er ein fjord i Vågan kommune i Nordland. Fjorden strekkjer seg 13 km nordover til Laupstad. 

Fjorden har innløp mellom holmen Barden i aust og Svolvær lufthamn ved Svolvær i vest. Like nord for flyplassen går Husvågen og Buksnespollen nordvestover. Litt lenger nord ligg Vatterfjorden og Vatterfjordpollen på vestsida. To andre fjordarmar ligg lenger nord. Austpollen går austover, og like på andre sida går Vestpollen vestover. Bygda Liland ligg like ved innløpet til Austpollen. Inst i fjorden ligg bygda Laupstad. 

E10 går langs heile vestsida av fjorden.

Fjordar i Nordland
Geografi i Vågan
Austpollen i Vågan

Austpollen  er ein fjordarm av Austnesfjorden i Vågan kommune i Nordland. Fjorden strekkjer seg 2 km austover. 

Fjorden har innløp mellom Austavindneset i sør og Storneset i nord. Nord for Storneset ligg bygda Liland. På nordsida av fjorden ligg gardsbruket Grøttingsvollen.

Fjordar i Nordland
Geografi i Vågan
Vestpollen i Vågan

Vestpollen er ein fjordarm av Austnesfjorden i Vågan kommune i Nordland. Fjorden strekkjer seg 2,5 km vestover. 

Fjorden har Sildpollneset i sør og Vestpolløya i nord. Grenda Vestpollen ligg på nordsida ved innløpet. Frå Vestpolløya går det eit smalt sund vestover og her kryssar E10 fjorden. Innanfor sundet vert fjorden kalla Vestpolltjørna. Fv888 går langs nordsida av fjorden. 

Grenda Vestpollen ligg 16 kilometer frå Svolvær som er kommunesentrum i Vågan kommune.

Fjordar i Nordland
Geografi i Vågan
Terrengkøyretøy

Terrengkøyretøy er køyretøy som er laga for å nyttast i skog og mark, på fjellet, og så bortetter. Terrengkøyretøy varierer i storleik frå små snøskuterar til støre stridsvogner og kan ha firehjulsdrift eller belte.

Døme 
 Traktor
 Skogsmaskin
 Anleggsmaskin
 Terrengbil
 Amfibiekøyretøy
 Snøskuter
 Firehjuling
 Terrengmotorsykkel
 Løypemaskin
 Stridsvogn
Kemerovo oblast

Kemerovo oblast (russisk Кемеровская область) er ein provins i Russland og eit av føderasjonssubjekta i den russiske føderasjonen. Hovudstaden er Kemerovo, arealet er 95 500 km² og innbyggjartalet er 2 763 100 (2010).

Demografi 
Dei største byane er Novokuznetsk (547 900 ibuarar), Kemerovo (533 000), Prokopjevsk (210 100), Mezjduretsjensk (101 700) og Leninsk-Kuznetskij (101 700).

Det store fleirtalet av folket er etniske russarar. Ved folketeljinga i 2002 var den etniske samansetjinga:
 Russarar: 91,8 %
 Tatarar: 1,5 %
 Tyskarar: 0,8 %
 Ukrainarar: 0,8 %
 Sjorar: 0,4 %

Fotnotar

Bakgrunnsstoff 
 Artikkel frå Kommersant  på engelsk

Russiske føderasjonssubjekt
Fylkesveg 76 i Hordaland

Sjå òg fylkesveg 76 (fleirtyding).
Fylkesveg 76 i Hordaland går mellom Gloppo og Tveit i Fitjar kommune. Vegen er 2,8 km lang.

Kommunar og knutepunkt

 Gloppo
Arm frå Tuftaland til Skumnes (1,0 km)
Endepunkt Tveit

Bakgrunnsstoff

 076
Vegar i Fitjar
Kaluga oblast

Kaluga oblast (russisk Калужская область) er ein provins i Russland og eit av føderasjonssubjekta i den russiske føderasjonen. Hovudstaden er Kaluga, arealet er 29 800 km² og innbyggjartalet er 1 011 000 (2010).

Demografi 
Dei største byane er Kaluga (324 700 ibuarar) og Obninsk (104 700).

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 86,0 %
 Ukrainarar: 1,6 %
7,6 % oppgav ikkje etnisitet ved folketeljinga.

Fotnotar

Bakgrunnsstoff 
 Kaluga oblast sine nettsider på russisk.
 Artikkel frå NUPI på engelsk.
 Artikkel frå Kommersant  på engelsk

Russiske føderasjonssubjekt
Ivanovo oblast

Ivanovo oblast, (russisk Ивановская область) er ein provins i Russland og eit av føderasjonssubjekta i den russiske føderasjonen. Hovudstaden er Ivanovo, arealet er 23 900 km² og innbyggjartalet er 1 062 000 (2010).

Demografi 
Den einaste større byen er Ivanovo (408 300 ibuarar).

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 90,6 %
 Ukrainarar: 0,7 %
5,2 oppgav ikkje etnisitet ved folketeljinga.

Fotnotar

Bakgrunnsstoff 

 Ivanovo oblast sine nettsider  på russisk.
 Artikkel frå NUPI på engelsk.
 Artikkel frå Kommersant  på engelsk

Russiske føderasjonssubjekt
Voronezj oblast

Voronezj oblast (russisk Воронежская область) er ein provins i Russland og eit av føderasjonssubjekta i den russiske føderasjonen. Hovudstaden er Voronezj, arealet er 52 200 km² og innbyggjartalet er 2 335 000 (2010). Provinsen grensar til Ukraina i sør.

Demografi 
Den einaste større byen er Voronezj (889 700 ibuarar).

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 91,0 %
 Ukrainarar: 1,8 %

Fotnotar

Bakgrunnsstoff 
 Voronezj oblast sine nettsider  
 Artikkel frå NUPI 

Russiske føderasjonssubjekt
Vologda oblast

Vologda oblast, (russisk Вологодская область) er ein provins i Russland og eit av føderasjonssubjekta i den russiske føderasjonen. Hovudstaden er Vologda, arealet er 145 700 km² og innbyggjartalet er 1 202 000 (2010)

Provinsen omfattar fire byar (Vologda, Tsjerepovets, Sokol og Velikij Ustjug) og 26 distrikt.

Folkesetnad 
Dei største byane er Tsjerepovets (312 300 ibuarar) og Vologda (301 800).

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 92,5 %
 Ukrainarar: 0,7 %

Fotnotar

Bakgrunnsstoff 

 Vologda oblast sine nettsider  på russisk, engelsk og tysk.
 Artikkel frå NUPI på engelsk.
 Artikkel frå Kommersant  på engelsk

Russiske føderasjonssubjekt